《送诗僧如师西游》
宋代·裘万顷

乡来诗坛上，权可声籍籍。
君虽后两翁，而已分半席。
主人龙门高，宜有如此客。
横行翰墨场，往往一当百。
挟是今西游，吐谈取双璧。
要须早归来，成就法王宅。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。